รีวิวนี้ความคิดเห็นส่วนตัว ล้วนๆครับ 
ผมได้เห็นคนรีวิวร้านนี้เยอะมาก ออกแนวทางบวกด้วยส่วนใหญ่ แล้วเมื่อวันที่ 22/2/2560 ผมได้ไปลองโดนร้านนี้ดู ร้านนี้ห่างจากตัวเมืองเชียงใหม่พอสมควร หน้าร้านจอดรถได้หลายคันอยู่ ร้านใหญ่มาก เดินเข้าไปในร้านให้บรรยากาศแบบเดินอยู่ในสวน ออกแบบร้านแตกแต่งดีได้ความลงตัวระหว่าง คนกับธรรมชาติ พอลองเดินเข้าไปตรงแถวรอคิว ต้องตกใจในคิวที่ยาวมากกถ้าไม่จองคิวมารับรองคุณได้รอคิวจนอิ่ม แนะนำให้จองที่มาก่อน โต๊ะที่ผมจองนั้นอยู่ชั้น 2 ผมจำไม่ได้ว่าร้านมีกี่ชั้นแต่ร้านออกแบบมาดีมากไม่ได้ทำให้รู้สึกร้อนเวลาเข้ามา แล้วก็มาถึงเมนูอาหารเยอะมาก เมนูที่ขึ้นชื่อมีหลายอย่าง สะพานโค้งอร่อยมากชิ้นโตเนื้อนุ่ม อาหารรอไม่นาน เครื่องดิ่มก็รอไม่นาน พนักงานบริการดีผมว่าทางร้านคงมีระบบอะไรบางอย่างที่จัดการในเรื่องคิวแล้วเรื่องอาหาร ที่สำคัญคือร้านนี้ผักปลอดสารพิษเพราะทางร้านปลูกเองหลังร้าน แล้วก็เปิดให้ลูกค้าเข้าไปถ่ายรูปได้ด้วย ราคาแอบแพงนิดๆ แต่ด้วยส่วนประกอบอะไรหลายๆอย่างผมว่าคุ้ม  โดนรวมๆแล้ว ผมให้ 5 ดาว + ครับ
